smcproject/ml-wiki-sentences huggingface dataset:
ഇക്കാലത്ത്‌, ഒരു ചിത്രക്കാരനാവാൻ തീരുമാനിച്ച കുറൊസാവ - ഹെയ്ഗോക്കൊപ്പം ചേരുകയും രണ്ടു സഹോദരന്മാരും പിരിയാനാവാത്ത വിധത്തിൽ ഒന്നിക്കുകയും ചെയ്തു.
തന്റെ ചിത്രങ്ങൾ ഇടതുപക്ഷ പ്രോളിറ്റെരിയൻ ആർട്ടിസ്റ്റ് ലീഗിനു വേണ്ടി പ്രദർശിപ്പിക്കുന്നതിനോടോപ്പം തന്നെ ഹെയ്ഗോയിലൂടെ സിനിമ, തിയേറ്റർ, സർക്കസ്‌ എന്നിവയിലും അനുഭവങ്ങൾ കരസ്ഥമാക്കി.
തന്റെ ചിത്രങ്ങളിലൂടെ ജീവിക്കാനുള്ള വക കണ്ടെത്താൻ കഴിഞ്ഞിരില്ലെന്നു മാത്രമല്ല, ഏതാണ്ടെല്ലാ പ്രോളിറ്റെരിയൻ പ്രസ്ഥാനങ്ങളും "പൂർത്തീകരിക്കാൻ കഴിയാത്ത രാഷ്ട്രീയ ആശയങ്ങൾ നേരിട്ട് കാൻവാസിലേക്ക് പകർത്തുന്നതായി" തോന്നിത്തുടങ്ങുകകൂടി ചെയ്തതോടെ കുറൊസാവക്ക് ചിത്രരചനയിലുള്ള താല്പര്യം നശിച്ചു.
1930കളുടെ തുടക്കത്തിൽ ശബ്ദ ചിത്രങ്ങളുടെ വർദ്ധിച്ച ഉൽപാദനത്തോടെ ഹെയ്ഗോ അടക്കമുള്ള  ബെൻഷികൾക്ക്‌ ജോലി നഷ്ടപ്പെടാൻ തുടങ്ങുകയും തുടർന്ന് കുറൊസാവ തന്റെ കുടുബത്തിൽ തിരിച്ചുപോരുകയും ചെയ്തു.
1933 ജൂലൈ മാസത്തിൽ ഹെയ്ഗോ ആത്മഹത്യ ചെയ്തു.
ഹെയ്ഗോയുടെ മരണത്തോടെ തനിക്കനുഭവപ്പെട്ട  അവസാനിക്കാത്ത നഷ്ടബോധത്തെ കുറിച്ച് കുറൊസാവ പറഞ്ഞിട്ടുണ്ട്.
ഏതാണ്ട് അര നൂറ്റാണ്ടുകൾക്കു ശേഷം, ഈ സംഭവം വിവരിക്കുന്ന തന്റെ ആത്മകഥയിലെ അധ്യായത്തിന് കുറൊസാവ പേര് കൊടുത്തത്‌ "ഞാൻ പറയാൻ ആഗ്രഹിക്കാത്ത ഒരു കഥ" എന്നാണ്.
നാല് മാസത്തിനു ശേഷം കുറൊസാവയുടെ മൂത്ത സഹോദരനും മരിച്ചതോടെ 23ന്നാം വയസ്സിൽ മൂന്ൻ സഹോദരിമാർക്കൊപ്പം കുടുബത്തിലെ ജീവിച്ചിരിക്കുന്ന ഏക സഹോദരനായി അദ്ദേഹം മാറി.
സിനിമാരംഗത്ത്
ചിത്രകലാ പഠനത്തിനുശേഷം 1936ൽ കജീരോ യമാമോട്ടോയുടെ സഹസംവിധായകനായി ചലച്ചിത്രജീവിതം ആരംഭിച്ചു.
1943ൽ പുറത്തിറക്കിയ സുഗാതാ സൻഷിരോ (Sanshiro Sugata)യിലൂടെ സ്വതന്ത്ര സംവിധായകനായി.
ആദ്യകാല ചിത്രങ്ങളുടെ പ്രമേയം ദേശസ്നേഹവും രാഷ്ട്രീയവുമായിരുന്നു.
ലോകമഹായുദ്ധകാലത്ത് മാധ്യമങ്ങളുടെമേൽ ജപ്പാൻ സർക്കാരിന്റെ കർശന നിയന്ത്രണങ്ങൾ ഉണ്ടായിരുന്നതിനാലാവാം ഇത്.
ഉദാഹരണത്തിന് ദ് മോസ്റ്റ് ബ്യൂട്ടിഫുൾ (The Most Beautiful)‍ എന്ന ചിത്രം ആയുധനിർമ്മാണശാലയിൽ ജോലിചെയ്യുന്ന ജാപനീസ് പെണ്ണുങ്ങളുടെ കഥ പറയുന്നു.
ജൂഡോ സാഗ 2 (Judo Saga II) എന്ന ചിത്രമാകട്ടെ അൽ‌പം കൂടി കടന്ന് അമേരിക്കൻ സംസ്കാരത്തെയും ജാപനീസ് സംസ്കാരത്തെയും തുലനം ചെയ്യുകയും ജാപനീസ് സംസ്കാരം മഹത്തരമാണെന്നു പറഞ്ഞുവയ്ക്കുകയും ചെയ്യുന്നു.
എന്നാൽ ലോകമഹായുദ്ധാനന്തരം ഇറങ്ങിയ കുറൊസാവ ചിത്രങ്ങളാകട്ടെ പഴയ ജപ്പാൻ ഭരണകൂടത്തെ വിമർശനാത്മകമായി ചിത്രീകരിക്കുന്നു.
നോ റിഗ്രറ്റ്സ് ഫോർ അവർ യൂത്ത് (No regrets for our youth) ഉദാഹരണം.
ഏതായാലും യുദ്ധാനന്തരം പുറത്തിറങ്ങിയ റാഷമോൺ (Rashomon)‍ എന്ന ചലച്ചിത്രമാണ് കുറൊസാവയുടെ സിനിമാ ജീവിതം മാറ്റിമറിച്ചത്.
ഈ സിനിമയിലൂടെ പാശ്ചാത്യലോകം ജാപനീസ് സിനിമകളെയും കുറൊസാവയെയും ശ്രദ്ധിക്കാൻ തുടങ്ങി.
അദ്ദേഹത്തിന്റെ ഏറ്റവും മികച്ച ചിത്രമായി വിലയിരുത്തപ്പെടുന്നതും റാഷമോൺ ആണ്.
റാഷമോൺ
അകിര കുറോസോവയുടെ മാസ്റ്റർ പീസായി വിശേഷിപ്പിക്കപ്പെടുന്ന ചിത്രമാണ്‌ റാഷമോൺ.
1950ൽ പ്രദർശനത്തിനെത്തിയ ചിത്രത്തിന്റെ കഥന സമ്പ്രദായം അറുപത്തഞ്ച്‌ വർഷങ്ങൾക്കിപ്പുറവും ചർച്ച ചെയ്യപ്പെട്ടു കൊണ്ടിരിക്കുന്നു.
റാഷമോൺ എന്ന ജാപ്പനീസ്‌ പദത്തിനു പ്രധാന നഗരകവാടം എന്നാണർത്ഥം.
കോരിച്ചൊരിയുന്ന മഴയിൽ നിന്നു രക്ഷപെടുന്നതിനായി ഗോപുരത്തിന്റെ ചുവട്ടിൽ അഭയം തേടിയ മരം വെട്ടുകാരനും പുരോഹിതനും അവർക്കിടയിലേക്ക്‌ എത്തുന്ന ഭിക്ഷക്കാരനും തമ്മിൽ നടത്തുന്ന സംഭാഷണങ്ങളിലൂടെയാണ്‌ റാഷമോൺ നീങ്ങുന്നത്‌.
1998 സെപ്റ്റംബർ 6 ന് 88 ആം വയസ്സിൽ അദ്ദേഹം അന്തരിച്ചു.
മരണാനന്തരം, അമേരിക്കയിലെ ഏഷ്യൻ വീക്ക്‌ മാസികയും സി.എൻ.എന്നും “കല, സാഹിത്യം, സംസ്കാരം” വിഭാഗത്തിലെ “നൂറ്റാണ്ടിന്റെ ഏഷ്യക്കാരനായി” തിരെഞ്ഞെടുക്കുകയും കഴിഞ്ഞ നൂറ്റാണ്ടിൽ ഏഷ്യയുടെ പുരോഗതിക്കായി ഏറ്റവും കൂടുതൽ സംഭാവന നൽകിയ അഞ്ചുപേരിൽ ഒരാളായി പ്രഖ്യാപിക്കുകയും ചെയ്തിടുണ്ട്.
സംവിധാനം ചെയ്ത ചിത്രങ്ങൾ വർഷം പേര് ജാപ്പനീസ് ഇംഗ്ലീഷ് 1943 സൻഷിറോ സുഗട്ട ( ജുഡൊ സാഗ ) 姿三四郎 Sugata Sanshirō 1944 ദ മോസ്റ്റ് ബ്യൂട്ടിഫുൾ 一番美しく Ichiban utsukushiku 1945 Sanshiro Sugata Part II ( Judo Saga 2 ) 續姿三四郎 Zoku Sugata Sanshirō The Men Who Tread on the Tiger's Tail 虎の尾を踏む男達 Tora no o wo fumu otokotachi 1946 No Regrets for Our Youth わが青春に悔なし Waga seishun ni kuinashi 1947 വൺ വണ്ടർഫുൾ സൻഡെ 素晴らしき日曜日 Subarashiki nichiyōbi 1948 ഡ്രങ്കൺ ഏഞ്ചൽ 酔いどれ天使 Yoidore tenshi 1949 ദ ക്വയറ്റ് ഡ്യുവൽ 静かなる決闘 Shizukanaru kettō Stray Dog 野良犬 Nora inu 1950 Scandal 醜聞 Sukyandaru ( Shūbun ) റാഷമൊൺ 羅生門 റാഷമോൺ 1951 The Idiot 白痴 Hakuchi 1952 ഇകിരു ( To Live ) 生きる ഇകിരു 1954 സെവൻ സമുറായ് 七人の侍 Shichinin no samurai 1955 ഐ ലിവ് ഇൻ ഫിഅർ ( Record of a Living Being ) 生きものの記録 Ikimono no kiroku 1957 Throne of Blood ( Spider Web Castle ) 蜘蛛巣城 Kumonosu-jō The Lower Depths どん底 Donzoko 1958 The Hidden Fortress 隠し砦の三悪人 Kakushi toride no san akunin 1960 The Bad Sleep Well 悪い奴ほどよく眠る Warui yatsu hodo yoku nemuru 1961 Yojimbo ( The Bodyguard ) 用心棒 Yōjinbō 1962 Sanjurō 椿三十郎 Tsubaki Sanjūrō 1963 High and Low ( Heaven and Hell ) 天国と地獄 Tengoku to jigoku 1965 Red Beard 赤ひげ Akahige 1970 Dodesukaden どですかでん ദൊഡുസ്കഡാൻ 1975 Dersu Uzala デルス・ウザーラ Derusu Uzāra 1980 കഗെമുഷ ( The Shadow Warrior ) 影武者 കഗെ മുഷ 1985 റാൻ 乱 റാൻ 1990 Dreams ( Akira Kurosawa's Dreams ) 夢 Yume 1991 Rhapsody in August 八月の狂詩曲 Hachigatsu no rapusodī ( Hachigatsu no kyōshikyoku ) 1993 Madadayo ( Not Yet ) まあだだよ Mādadayo
ആധുനിക  നോഹ എന്ന പേരിൽ ഒരു ഡോക്കുമെന്ററി റാൻ എന്ന സിനിമയുടെ ചിത്രീകരണം നിലച്ച ഇടവേളയിൽ ഇദ്ദേഹം ആരംഭിക്കുകയും അൻപതു മിനുട്ട് ദൈർഘ്യത്തിൽ ചിത്രീകരിക്കുകയും ചെയ്തെങ്കിലും അത് ഉപേക്ഷിക്കുകയായിരുന്നു.
Footnotes അവലംബം Sources Dodes'ka-den (Criterion Collection Spine #465) ( DVD ).
Drunken Angel ( DVD ).
{{ cite book }} :  CS1 maint: multiple names: authors list ( link ) {{ cite book }} :  CS1 maint: ref duplicates default ( link ) {{ cite book }} :  CS1 maint: ref duplicates default ( link ) {{ cite book }} :  CS1 maint: ref duplicates default ( link ) {{ cite book }} :  CS1 maint: ref duplicates default ( link ) (1999).
Kurosawa: The Last Emperor ( DVD-R ).
Channel Four (UK)/Exterminating Angel Productions.
Kurosawa ( DVD ).
WNET , BBC and NHK .
{{ cite book }} :  CS1 maint: ref duplicates default ( link ) {{ cite book }} :  CS1 maint: ref duplicates default ( link ) {{ cite book }} :  CS1 maint: ref duplicates default ( link ) Rashomon ( DVD ).
{{ cite book }} :  CS1 maint: ref duplicates default ( link ) {{ cite book }} :  CS1 maint: ref duplicates default ( link ) Seven Samurai: 3-disc Remastered Edition (Criterion Collection Spine #2) ( DVD ).
Star Wars Episode IV: A New Hope ( DVD ).
Twentieth-Century Fox Home Entertainment.
Yojimbo: Remastered Edition (Criterion Collection Spine #52) ( DVD ).
പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അകിര കുറൊസാവ അകിര കുറൊസാവ ടി.സി.എം. മൂവി ഡേറ്റാബേസിൽ അകിര കുറൊസാവ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അകിത ഇനു ഇംഗ്ലീഷ് വിലാസം https://ml.wikipedia.org/wiki/Akita_inu
വലിയ ഒരിനം നായ ജനുസാണ് അകിത ഇനു .
ഇവ ഉരുത്തിരിഞ്ഞത് ജപ്പാനിലെ പർവ്വതനിരകളിലാണ്.
ഇവയിൽ ഇപ്പോൾ രണ്ടു തരം ഉണ്ട്; ജപ്പാനീസ്‌ തരവും, അമേരിക്കൻ തരവും.
1957 വരെ ഇന്ന് കാണുന്ന അകിതയുടെ പുർവ്വികരെ ജപ്പാനിൽ കാട്ടുപന്നിയെയും , കരടി, മാൻ എന്നിവയെയും വേട്ടയാടാൻ ഉപയോഗിച്ചിരുന്നു.
അവലംബം കൂടുതൽ വായനക്ക് Akita World .
Bimonthly Akita Magazine.
{{ cite book }} : | format= requires | url= ( help ) ISBN 080145025X Wikimedia Commons has media related to Akita(dog) .
അകിബാ റൂബിൻസ്റ്റീൻ ഇംഗ്ലീഷ് വിലാസം https://ml.wikipedia.org/wiki/Akiba_Rubinstein
പോളിഷ് ചെസ്സ് ഗ്രാൻഡ്മാസ്റ്ററും ഇരുപതാം നൂറ്റാണ്ടിലെ ആദ്യശതകങ്ങളിലെ ഏറ്റവും കരുത്തുറ്റ കളിക്കാരിലൊരാളുമായിരുന്നു അകിബാ കിവലോവിച്ച് റുബിൻസ്റ്റീൻ, (ജ:1 ഡിസം: 1880[1] – 15 മാർച്ച് 1961).
1914 ലെ ലോകചാമ്പ്യൻഷിപ്പിൽ എമ്മാനുവേൽ ലാസ്കറെ നേരിടുന്നതിനു റുബിൻസ്റ്റീൻ യോഗ്യത നേടിയിരുന്നെങ്കിലും ഒന്നാം ലോകമഹായുദ്ധം പൊട്ടിപ്പുറപ്പെട്ടതിനാൽ മത്സരം നടക്കുകയുണ്ടായില്ല.
തന്റെ സവിശേഷ ശൈലി കൊണ്ട് ചെസ്സ് ലോകത്തെ അത്ഭുതപ്പെടുത്തിയ  റുബിൻസ്റ്റീൻ അക്കാലത്ത് കാപബ്ലാങ്കയെയും ലാസ്കർ ഉൾപ്പെടെ മറ്റു മുൻ നിരകളിക്കാരെയും പരാജയപ്പെടുത്തിയിരുന്നു.
അവസാന കരുനീക്കഘട്ടങ്ങളിൽ അതീവ വിദഗ്ദ്ധനായിരുന്ന അദ്ദേഹം സമനിലയിൽ അവസാനിച്ചിരുന്ന കളികൾ അഗാധ അപഗ്രഥനത്തിനു വിധേയമാക്കി എപ്രകാരം ഒരു നിർബന്ധവിജയം നേടാമെന്നു കാണിച്ചുതരികയുണ്ടായി.
പ്രധാന വിജയങ്ങൾ കാർലോവി വാരി സാൻ സെബാസ്റ്റ്യൻ പീസ്റ്റനി ബ്രെസ്ലോ അവസാന കാലം
1932 ടെ ടൂർണമെന്റുകളിൽ നിന്നു പിൻവാങ്ങിയ റുബിൻസ്റ്റീൻ കടുത്ത മാനസികരോഗത്തിനു അടിപ്പെടുകയാണ് ഉണ്ടായത്.
സ്കിസോഫ്രേനിയയുടെ ചില ലക്ഷണങ്ങൾ അദ്ദേഹത്തിൽ പ്രകടമായി.
മത്സരത്തിനിടയ്ക്ക് ഹാളിന്റെ മൂലയിൽ പതുങ്ങിയിരിയ്ക്കുക എന്ന അദ്ദേഹത്തിന്റെ സ്വഭാവവും നിരീക്ഷിയ്ക്കപ്പെട്ടിട്ടുണ്ട്.
പുറംകണ്ണികൾ Akiba Rubinstein എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അകിബാ റൂബിൻസ്റ്റീൻ player profile at ChessGames.com Starfire bio Archived 2007-05-30 at the Wayback Machine .
Supreme Chess bio Archived 2007-02-11 at the Wayback Machine .
അകിമെൽ ഒ'ഒധാം (പിമ)
പിമ /ˈpiːmə/ [3] അഥവാ അകിമെൽ ഒ'ഒധാം , "നദീ ജനങ്ങൾ” (River People), ഐക്യനാടുകളിലെ അമേരിക്കൻ ഇന്ത്യൻ വംശക്കാരിലെ ഒരു വിഭാഗമാണ്.
ഇവർ നേരത്തേ പിമ എന്നറിയപ്പെട്ടിരുന്നു.
ഇവരുടെ ആദിമ അധിവാസമേഖല ഇന്നത്തെ മദ്ധ്യ, തെക്കൻ അരിസോണയാണ്.
ഇന്നത്തെക്കാലത്ത് അവശേഷിച്ച ഈ വർഗ്ഗക്കാരിലധികവും അകിമെൽ ഒ'ഒധാം എന്ന ഗോത്രത്തിലെ രണ്ടു വ്യത്യസ്ത ബാൻറുകളിൽ ഉൾപ്പെട്ട് രണ്ട് റിസർവ്വേഷനുകളിലായി വസിക്കുന്നു.
കേലി അകിമൽ ഒ'ഒധാം ബാൻറ് , ജില റിവർ ഇന്ത്യൻ കമ്യൂണിറ്റിയിലും (GRIC) ഓങ്ക് അകിമെൽ ഒ'ഒധാം ബാൻറ് , സാൾട്ട് റിവർ പിമ-മാരിക്കോപ്പ ഇന്ത്യൻ കമ്യൂണിറ്റിയിലുമായാണ് (SRPMIC) വസിക്കുന്നത്.
1688 നു മുമ്പുള്ള ചരിത്രം 1694 നു ശേഷമുള്ള ചരിത്രം അകിമെൽ ഒ'ഒധാമും സാൾട്ട് നദിയും ആധുനിക ജീവിതം ആചാരങ്ങൾ അവലംബം ↑ U.S. Census Bureau, 2011 American Community Survey, http://factfinder2.census.gov/faces/tableservices/jsf/pages/productview.xhtml?pid=ACS_10_1YR_B02005 prodType=table ↑ Pritkzer, 62
അകിര (ചലചിത്രം)
2019-ൽ, യുദ്ധക്കളമായി മാറിയ ടോക്യൊ നഗരത്തിൽ, അമാനുഷിക ശക്തികളുള്ള ചിലയാളുകളുടെ കഥപറയുന്ന ഒരു ജാപ്പനീസ് അനിമേഷൻ ചലചിത്രമാണ് 1988-ൽനിന്നുമുള്ള അകിര (アキラ).
ഓതൊമൊ കത്സുഹിരൊ സംവിധാനം ചെയ്ത ഈ ചിത്രം അതുവരെ നിർമ്മിക്കപ്പെട്ട എറ്റവും ചിലവേറിയ അനിമെ ആയിരുന്നു.
പ്രേക്ഷകരുടെയും നിരൂപകരുടെയും ശ്രദ്ധ പിടിചുപറ്റിയ അകിര ചരിത്രത്തിലെ ഏറ്റവും മികച്ച അനിമെ ചിത്രങ്ങളിലൊന്നായും  സയൻസ് ഫിക്ഷൻ ചലചിത്രങ്ങളുടെ ഉത്തമ ഉദ്ദാഹരണങ്ങളിൽ ഒന്നായും കരുതപ്പെടുന്നു.
ഇൻഡോനേഷ്യയിൽനിന്നുമുള്ള ഗാമേലാൻ, ജപ്പാനിൽനിന്നും തന്നെയുള്ള നോ എന്നിവയിൽ അധിഷ്ടിതമായ സംഗീതവും ഏറെ പ്രശംസ നേടി.
ഓതൊമൊ കത്സുഹിരൊ അകിര മാങ്ക എഴുതിയത് ഒരു ചലചിത്രം ലക്ഷ്യമാക്കിയായിരുന്നില്ല.
ചിത്രത്തിന്റെ വലിയ ചിലവ് (1.1 ബില്യൺ യെൻ ) കാരണം നിരവധി കമ്പനികൾ ഒരുമിച്ചു ചേർന്ന് 'അകിര കമ്മിറ്റി' എന്ന പേരിലാണ് പണം സമാഹരിച്ചത്.
അനിമെയിൽ സാധാരണ ചെയ്യുനതിനു വിപരീതമായി ആദ്യം സംഭാഷണം റെക്കോർഡ് ചെയ്യുകയും പിന്നീട് അതിനനുസരിച്ച് അനിമേഷൻ നിർമ്മിക്കുകയുമാൺ!
ചെയ്തത്.
റിലീസുകൾ ബോക്സ് ഓഫീസ്
1988 ജൂലായ് 16-ന് തോഹോ കമ്പനിയാണ് അകിര റിലീസ് ചെയ്തത്.
ജാപ്പനീസ് ബോക്‌സ് ഓഫീസിൽ, ആ വർഷത്തെ ഏറ്റവും കൂടുതൽ വരുമാനം നേടിയ ആറാമത്തെ ജാപ്പനീസ് ചിത്രമായിരുന്ന ഇത്, 1988-ൽ ¥ 750 മില്യൺ വിതരണ വരുമാനമാണ് (വിതരണക്കാരുടെ വാടക) നേടിയത്.
ജാപ്പനീസ് ബോക്‌സ് ഓഫീസിൽ ഇത് ഒരു മിതമായ വിജയമായിരുന്നു.
2000 ത്തോടെ, ചിത്രം ജാപ്പനീസ് വിതരണ വാടകയായി ¥800 ദശലക്ഷം നേടാൻ സാധിച്ചു.
ചിത്രത്തിന്റെ 4K റീമാസ്റ്ററിന് 2020 മെയ് മാസത്തിൽ ഒരു പരിമിതമായ ജാപ്പനീസ് IMAX റീ-റിലീസ് ലഭിച്ചു.
വടക്കേ അമേരിക്കൻ വിതരണ കമ്പനിയായ സ്‌ട്രീംലൈൻ പിക്‌ചേഴ്‌സ് , കോഡാൻഷയ്‌ക്കായി ഇലക്‌ട്രിക് മീഡിയ Inc. സൃഷ്‌ടിച്ച നിലവിലുള്ള ഇംഗ്ലീഷ് ഭാഷാ പതിപ്പിനെ ഉടൻ തന്നെ സ്വന്തമാക്കുകയും 1989 ഡിസംബർ 25-ന് വടക്കേ അമേരിക്കൻ തീയറ്ററുകളിൽ പരിമിതമായി പുറത്തിറക്കുകയും ചെയ്തു.
കാൾ മാസെക്ക് വിതരണത്തിന് നേതൃത്വം നൽകിയതോടെ സ്ട്രീംലൈൻ ചിത്രത്തിന്റെ വിതരണക്കാരനായി .
പ്രാരംഭത്തിലെ പരിമിതമായ യു.എസ്. റിലീസിന് ശേഷം, അകിര അമേരിക്കൻ ഐക്യനാടുകളിൽ ഏകദേശം $1 മില്യൺ കളക്ഷൻ നേടി.
യു.കെയിൽ, 1991 ജനുവരി 25 ന് ഐലൻഡ് വിഷ്വൽ ആർട്‌സ് അകിര തിയേറ്ററിൽ റിലീസ് ചെയ്തു.
പ്രഥമ പ്രദർശനത്തിൽ ചിത്രം യു.കെ. ബോക്‌സ് ഓഫീസ് ചാർട്ടുകളിൽ മൂന്നാം സ്ഥാനത്തെത്തുകയും ആദ്യ വാരാന്ത്യത്തിൽ 439,345 പൗണ്ട് നേടുകയും ചെയ്തു.
തുടർന്നുള്ള ആഴ്ചകളിൽ നാലാം സ്ഥാനത്തും നാലാഴ്ച്ച കഴിഞ്ഞപ്പോൾ ആദ്യ പത്താം സ്ഥാനത്തും ഏഴാമത്തെ ആഴ്ച്ചയിൽ ആദ്യ 12 ആം സ്ഥാനത്തും എത്തി യ ചിത്രം 1991 മാർച്ച് ആദ്യത്തോടെ £878,695 സമ്പാദിച്ചു.
2013 ജൂലായ് 13-ന് ചിത്രത്തിന്റെ 25-ആം വാർഷികം ആഘോഷിച്ചുകൊണ്ട് വീണ്ടും റിലീസ് ചെയ്ത ഈ സിനിമ, 2016 സെപ്റ്റംബർ 21-ന് വീണ്ടും പുറത്തിറങ്ങി.
ഓസ്‌ട്രേലിയയിൽ , റോണിൻ ഫിലിംസ് ആണ് അകിരയ തിയേറ്ററിൽ എത്തിച്ചത്.
കാനഡയിൽ , സ്ട്രീംലൈൻ ഡബ് ലയൺസ്ഗേറ്റ് ഈ ചിത്രം പുറത്തിറക്കുകയും (അക്കാലത്ത് C/FP ഡിസ്ട്രിബ്യൂഷൻ എന്നറിയപ്പെട്ടിരുന്നു), 1990-ൽ അവരുടെ മീഡിയ ഓപ്പറേറ്റിംഗ് വിഭാഗമായ സ്റ്റാർസ് ഡിസ്ട്രിബ്യൂഷനിലൂടെ മാംഗ എന്റർടൈൻമെന്റിന്റെ ഉടമയായി അവർ മാറുകയും ചെയ്തു.
2001-ൽ, പയനിയർ ചിത്രത്തിന്റെ ഒരു പുതിയ ഇംഗ്ലീഷ് ഡബ്ബിംഗ് പതിപ്പ് പുറത്തിറക്കി.
ആനിമെയ്‌സും ZRO ലിമിറ്റ് പ്രൊഡക്ഷൻസും ചേർന്ന് നിർമ്മിച്ച ഇത് 2001 മാർച്ച് മുതൽ ഡിസംബർ വരെ തിരഞ്ഞെടുത്ത തീയറ്ററുകളിലാണ് അവതരിപ്പിച്ചത്.
വടക്കേ അമേരിക്കയിൽ റീലീസ് ചെയ്ത് 20-ആമത്തെ ഡിജിറ്റൽ സിനിമയായിരുന്നു ഇത് (1999-ൽ പുറത്തിറങ്ങിയ സ്റ്റാർ വാർസ്: എപ്പിസോഡ് I - ദി ഫാന്റം മെനസ് ആയിരുന്നു ആദ്യത്തേത്).
2020-ൽ, യു.കെയി ൽ 4K, IMAX എന്നിവയിൽ അകിര റിലീസ് ചെയ്യുമെന്ന് മംഗ എന്റർടൈൻമെന്റ് പ്രഖ്യാപിച്ചിരുന്നു.
2020 ഒക്‌ടോബറിലെ റീ-റിലീസ് ആദ്യ വാരാന്ത്യത്തിൽത്തന്നെ 201,124 പൗണ്ട് നേടിക്കൊണ്ട് യു.കെ. ബോക്‌സ് ഓഫീസ് ചാർട്ടുകളിൽ മൂന്നാം സ്ഥാനത്തെത്തി.
പുനരുദ്ധരിച്ച 4K പതിപ്പ് 2020 സെപ്റ്റംബർ 24-ന് വടക്കേ അമേരിക്കൻ സിനിമാ ശാലകളിലും ലോകമെമ്പാടുമുള്ള തിരഞ്ഞെടുത്ത IMAX ഓഡിറ്റോറിയങ്ങളിലും മറ്റ് സിനിമാശാലകളിലും ഒന്നിലധികം ദിവസങ്ങളിലും പ്രദർശിപ്പിച്ചിരുന്നു.
അൾത്താര (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Althaara
1964-ൽ പുറത്തിറങ്ങിയ മലയാള ചലച്ചിത്രമാണ് അൾത്താര .
പി. സുബ്രഹ്മണ്യം നിർമ്മാണവും സംവിധാനവും നിർവ്വഹിച്ച ഈ ചിത്രം, എ. കുമാരസ്വാമി റിലീസ് വിതരണം ചെയ്തു.
അൾത്താരയുടെ കഥയും തിരക്കഥയും സംഭാഷണവും സാഹിത്യകാരൻ പൊൻകുന്നം വർക്കിയുടേതായിരുന്നു .
തിരുനയിനാർ കുറിച്ചി രചിച്ച ഈ ചിത്രത്തിലെ ഒമ്പത് ഗാനങ്ങൾക്ക് എം.ബി. ശ്രീനിവാസൻ ഈണം നൽകി.
1964 ഡിസംബർ 24-ന് ഈ ചിത്രം പ്രദർശനത്തിനെത്തി.
അഭിനേതാക്കൾ പ്രേം നസീർ കൊട്ടാരക്കര ശ്രീധരൻ നായർ അടൂർ ഭാസി എസ് പി പിള്ള പറവൂർ ഭരതൻ എൻ എസ് ഇട്ടൻ കെ വി ശാന്തി കാഞ്ചന മേരി ഷീല കെ എസ് ഗോപിനാഥ് ജോസഫ് ചാക്കോ ഗോപിനാഥൻ നായർ ഗാനങ്ങൾ
ഗാനങ്ങൾക്ക് തിരുനയിനാർകുറിച്ചി മാധവൻ നായർ രചന നിർവ്വഹിക്കുകയും എം.ബി. ശ്രീനിവാസൻ ഈണം നൽകുകയും ചെയ്തു.
പാട്ട് പാട്ടുകാർ 1 അച്ചായൻ കൊതിച്ചതും കെ.പി. ഉദയഭാനു ,കോറസ്‌ 2 ദീപമേ നീ നടത്തുക യേശുദാസ് , കോറസ് 3 കണ്ണെഴുതി പൊട്ടുംതൊട്ട് എസ്. ജാനകി 4 കന്യാമറിയമേ പുണ്യപ്രകാശമേ പി. സുശീല , എസ്. ജാനകി 5 ഓണത്തുമ്പീ വന്നാട്ടേ എൽ.ആർ. ഈശ്വരി 6 പാതിരാപ്പൂവൊന്ന് കൺ തുറന്നാൽ (ശോകം) കമുകറ പുരുഷോത്തമൻ , എസ്. ജാനകി , എൽ.ആർ. ഈശ്വരി 7 പരിഹാരമില്ലാത്ത കമുകറ പുരുഷോത്തമൻ 8 പാതിരാപ്പൂവൊന്നു കൺതുറക്കാൻ കമുകറ പുരുഷോത്തമൻ , എസ്. ജാനകി
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡറ്റാബേസിൽ നിന്ന്
അൾറിച്ച് വാൻ ഗോബെൽ ഇംഗ്ലീഷ് വിലാസം https://ml.wikipedia.org/wiki/Ulrich_van_Gobbel
അൾറിച്ച് വാൻ ഗോബെൽ (ജനനം 16 ജനുവരി 1971) ഒരു ഡച്ച് ഫുട്ബോൾ പരിശീലകൻ, മുൻ ഫുട്ബോൾ കളിക്കാരൻ ഫെയെനൂർഡ് റോട്ടർഡാം ഗലാതാസറേ , സൗത്താംപ്ടൺ എന്നിവരെ പ്രതിരോധിച്ച കളിക്കാരൻ എന്നിവയായിരുന്നു.
Feyenoord ന്റെ അണ്ടർ 19 ടീമിൽ കോച്ച് ആയിട്ടാണ് അദ്ദേഹം പ്രവർത്തിക്കുന്നത്.
സൗതാംപ്ടണിൽ ഗോബെൽ രണ്ട് ഗോളുകൾ നേടിയതിൽ ഒരെണ്ണം ലീഗ് കപ്പിൽ [Lincoln City|ലിങ്കൻ സിറ്റി]]യ്ക്കെതിരെയായിരുന്നു.
ഒരെണ്ണം ലീസെസ്റ്റർ സിറ്റിക്കെതിരെയുള്ള ലീഗിലും ആയിരുന്നു.
ഡച്ച് ദേശീയ ഫുട്ബോൾ ടീമിനു വേണ്ടി എട്ടു അന്താരാഷ്ട്ര മത്സരങ്ങളിൽ പങ്കെടുത്തിരുന്നു.
കുറിപ്പുകൾ ↑ ( Dutch dependency until 1975) അവലംബം ബാഹ്യ ലിങ്കുകൾ Fan page അൾറിച്ച് വാൻ ഗോബെൽ at Wereld van Oranje (in Dutch)
അൾസർ ഇംഗ്ലീഷ് വിലാസം https://ml.wikipedia.org/wiki/Ulcer ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ശരീരത്തിലെ ആവരണങ്ങളിലുണ്ടാകുന്ന തുടർച്ചയില്ലായ്മയെയാണ് വൈദ്യശാസ്ത്രത്തിൽ അൾസർ എന്ന വാക്കുകൊണ്ടുദ്ദേശിക്കുന്നത്.
ഇത് ഈ ആവരണം ഏത് അവയവത്തിന്റെ ഭാഗമാണോ ആ അവയവത്തിന്റെ സാധാരണപ്രവർത്തനങ്ങളെ ബാധിക്കുന്നു.
വൈദ്യശാസ്ത്രത്തിൽ സാധാരണഗതിയിൽ കാണപ്പെടുന്ന വിവിധതരം അൾസറുകൾ താഴെപ്പറയുന്നവയാണ്: വൃണം (ത്വക്‌രോഗം) , തൊലിയിലുണ്ടാകുന്ന വിവിധ വൃണങ്ങൾ പ്രഷർ അൾസർ ബെഡ് സോറുകൾ എന്നും അറിയപ്പെടുന്നു ഗുഹ്യഭാഗത്തെ വൃണം അൾസറേറ്റീവ് ഡെർമാറ്റൈറ്റിസ് ബാക്റ്റീരിയബാധ കാണപ്പെടുന്ന ഒരു ത്വക് രോഗം കോർണിയയിലെ അൾസർ , കോർണിയയെ ബാധിക്കുന്ന വൃണം വായ്പ്പുണ്ണ് , വായ്ക്കകത്തുള്ള വിവിധ തരം വൃണങ്ങൾ ആഫ്തസ് അൾസർ , ഒരു പ്രത്യേകതരം വായ്പ്പുണ്ണ് പെപ്റ്റിക് അൾസർ , ദഹനനാളത്തിലെ ചില പ്രത്യേക ഭാഗങ്ങളിലെ (ആമാശവും ചെറുകുടലിന്റെ ആദ്യഭാഗവും) വൃണം വീനസ് അൾസർ , സിരകളിലെ വാൽവുകൾ ശരിയായി പ്രവർത്തിക്കാത്തതുകൊണ്ടുണ്ടാകുന്നതെന്ന് കരുതപ്പെടുന്ന വൃണം സ്ട്രെസ് അൾസർ , ആമാശയത്തിലും ഡുവോഡിനം എന്ന ചെറുകുടലിന്റെ ഭാഗത്തിലുമുണ്ടാകുന്ന അൾസർ അൾസറേറ്റീവ് സാർകോയ്ഡോസിസ് , സാർകോയ്ഡോസിസ് എന്ന അസുഖമുള്ളവർക്കുണ്ടാകുന്ന ഒരു ത്വക് രോഗം അൾസറേറ്റീവ് ലൈക്കൻ പ്ലാനസ് അൾസറേറ്റീവ് കോളൈറ്റിസ്
അൾത്താര ഇംഗ്ലീഷ് വിലാസം https://ml.wikipedia.org/wiki/Altar ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അൾത്താര അൾത്താര അൾത്താര
ക്രൈസ്തവദേവാലയങ്ങളിലെ അതിവിശുദ്ധസ്ഥലത്തെ അർപ്പണവേദിയെയാണ് സർവസാധാരണമായി അൾത്താര എന്ന സംജ്ഞ കൊണ്ടു് സൂചിപ്പിക്കുന്നത്.
കേരളത്തിലെ ലത്തീൻ കത്തോലിക്കരുടെ ഇടയിൽ പ്രചാരമുള്ളതാണ് ഈ പദം.
ഇതിനു തുല്യമായി സുറിയാനി സഭകൾ മദ്ബ്ഹ എന്ന പദമാണ് ബലിപീഠത്തിനും ബലിപീഠം സ്ഥിതിചെയ്യുന്ന സ്ഥലത്തിനും നല്കിയിട്ടുളളത്.
സിംഹാസനം എന്നർഥമുളള ത്രോണോസ് എന്ന ഗ്രീക് സംജ്ഞയും ബലിപീഠത്തിന് ഉപയോഗിച്ചു വരുന്നുണ്ട്.
ദൈവത്തിനു ബലി അർപ്പിക്കുന്നതിനായി സജ്ജീകരിച്ചിട്ടുള്ള യാഗവേദി എന്നാണ് ഈ പദത്തിന്റെ അർത്ഥം.
ബലിപീഠം, യാഗവേദി എന്നെല്ലാം അർത്ഥമുളള അൾത്തർ എന്ന ലത്തീൻ പദത്തിന്റെ മലയാള തദ്ഭവം ആണു് അൾത്താര.
ആദ്യകാലത്ത് ഭവനങ്ങളിൽ, മരം കൊണ്ടുള്ള മേശകളാണു് കുർബ്ബാനയ്ക്കു് ഉപയോഗിച്ചിരുന്നതു്.
രക്തസാക്ഷികളുടെ കബറിങ്കൽ കുർബ്ബാന ചൊല്ലാൻ തുടങ്ങിയപ്പോൾ കല്ലുകൊണ്ടുള്ള അൾത്താരകൾ ആയി.
19ആം നൂറ്റാണ്ടിൽ ആംഗ്ലിക്കൻ സഭയിൽ കല്ലുകൊണ്ടുള്ള  അൾത്താരകൾ ഉപയോഗിക്കുന്നതിൽ ചിലർ എതിർപ്പു് പ്രകടിപ്പിരുന്നെങ്കിലും ഇന്നു് പൊതുവെ ഇതു് അംഗീകരിക്കപ്പെട്ടിരിക്കുന്നു.
ഒരു പള്ളിയിൽ ഒരു അൾത്താര എന്ന പതിവാണു് ഉണ്ടായിരുന്നതെങ്കിലും ഒരേ സമയം കൂടുതൽ കുർബ്ബാന ചൊല്ലുന്നതിനു് വേണ്ടി ഒരു പള്ളിയിൽത്തന്നെ ഒന്നിൽ കൂടുതൽ അൾത്താരകൾ കാലക്രമേണെ ആവിർഭവിച്ചു.
പ്രധാന അൾത്താരയെ ഹൈ അൾറ്റർ (high altar) എന്നും വിളിക്കാൻ തുടങ്ങി.
സൃഷ്ടികർത്താവായ ദൈവത്തോടുളള വിശ്വാസവും കൃതജ്ഞതയും പ്രകാശിപ്പിക്കുന്നതിനുള്ള ആരാധനയും സമർപ്പണവുമാണ് യാഗത്തിന്റ മൗലികലക്ഷ്യം.
അതിനനുസൃതമായ വിശുദ്ധിയും ലാളിത്യവും ആകർഷകത്വവും ആ കർമത്തിനുണ്ടായിരിക്കും.
ദൈവപ്രീതിക്കായും യാഗം നടത്താറുണ്ട്.
ബലിവസ്തുക്കളെ ശുദ്ധിയുള്ള ഒരു പീഠത്തിൽ അർപ്പിച്ചുകൊണ്ട് കർമിയാണ് ജനങ്ങൾക്കുവേണ്ടി ഈ അർച്ചന നടത്തുന്നത്.
സങ്കല്പത്തിന്റ ഗൗരവവും വിശ്വാസത്തിന്റെ ദാർഢ്യവും കൊണ്ട് ബലിവസ്തുക്കൾക്കും ബലിപീഠത്തിനും പൂജ്യത വർദ്ധിക്കുന്നു.
അതിനാൽ ദേവാലയത്തിൽ ബലിപീഠത്തിന് അതിപ്രധാനമായ സ്ഥാനമാണുള്ളത്.
ക്രൈസ്തവ ദേവാലയങ്ങളിൽ സാധാരണയായി അൾത്താര സ്ഥിതിചെയ്യുന്ന ഭാഗം വിശ്വാസികൾ പെരുമാറുന്ന ഭാഗത്തുനിന്നും അകന്ന് കൂടുതൽ സംവരണം ചെയ്യപ്പെട്ട ഒരു ഇടംപോലെ വേർതിരിക്കപ്പെട്ടിരിക്കും.
ഇതിനു 'മദ്ബഹ' എന്നാണ് പറയുന്നത്.
ക്രൈസ്തവ അൾത്താരയിൽ വിശുദ്ധ കുർബാന എന്ന ദിവ്യകർമം അനുഷ്ഠിക്കുന്നു.
ആദിമക്രിസ്ത്യാനികൾ ഓരോ വീട്ടിലും സമ്മേളിച്ച്, ഒരു മേശ ബലിപീഠമായി ഉപയോഗിച്ച് അപ്പം മുറിച്ച് ഈ കർമം നടത്തിവന്നു.
ഭൂഗർഭഗേഹങ്ങളിൽ (catacombs) ഈ ചടങ്ങിന്റെ പല ചിത്രങ്ങളും കാണാനുണ്ട്.
അതിൽ ഈ മേശ അർധവൃത്താകൃതിയിലോ പൂർണവൃത്തത്തിലോ ചതുരാകൃതിയിലോ ഒക്കെ കാണുന്നു.
ആധുനികകാലത്ത് ഇതു ദീർഘചതുരമായ ഒരു പീഠമായി പരിണമിച്ചിട്ടുണ്ട്.
പീഠത്തിന്റെ മുകൾനിരപ്പ് ഒറ്റക്കല്ലു പടുത്തോ അല്ലെങ്കിൽ മധ്യഭാഗത്ത് വലിയ ഒരു കല്ലു പാകിയോ നിർമ്മിക്കുന്നു.
ഈ കല്ലിനടിയിൽ വിശുദ്ധന്മാരുടെ ഭൗതികാവശിഷ്ടങ്ങൾ എന്തെങ്കിലും സ്ഥാപിച്ചിരിക്കും.
മതമർദനമേറ്റ് മരിച്ച രക്തസാക്ഷികളുടെ ശവകുടീരങ്ങളെ യാഗപീഠമായി ആദിമക്രിസ്ത്യാനികൾ പലപ്പോഴും ഉപയോഗിച്ചിരുന്ന പാരമ്പര്യത്തിൽനിന്നു ജനിച്ചതാണ് ഈ പതിവ്.
ദിവ്യകർമങ്ങൾ അനുഷ്ഠിക്കുവാൻ ചുമതലപ്പെട്ട വൈദികർക്ക് ഇപ്പോൾ ധാരാളം യാത്രചെയ്യുകയും മിഷൻ കേന്ദ്രങ്ങളിൽ പ്രവർത്തിക്കുകയും ചെയ്യേണ്ടിവരുന്നതുകൊണ്ട് അൾത്താരയായി ഏതു മേശയും ഉപയോഗിക്കാൻ അനുവാദമുണ്ട്.
മധ്യത്തിൽ ആശീർവദിച്ച ഒരു കല്ലോ പലകയോ ഒരു തുണിക്കഷണമോ ഉണ്ടായിരിക്കണം എന്നേയുള്ളു.
ദൈവശാസ്ത്രപരമായും ചരിത്രപരമായും അൾത്താര വളരെ ലളിതവും ആഡംബരരഹിതവുമായ ഒരു ഘടകം ആണ്.
എന്നാൽ മനുഷ്യർ പൂജനീയമായി കരുതുന്നവയെ അലങ്കരിച്ച് മറ്റുള്ളവരുടെ ദൃഷ്ടിയിൽ ആകർഷകമാക്കാൻ താത്പര്യം ഉള്ളവരാണ്.
അതുകൊണ്ട് എല്ലാ ദേവാലയങ്ങളിലും അൾത്താരകൾ അത്യാകർഷകങ്ങളായ വലിയ കലാശില്പങ്ങളായാണ് പണിതുയർത്തിയിട്ടുള്ളത്.
ദീർഘചതുരമായ ഒരു ഉയർന്ന പടി - അത്യാവശ്യമായ അംശം - കഴിഞ്ഞ് അതിനു പിന്നിൽ അതിനെക്കാൾ നീളവും ഉയരവും കൂടിയ ഒന്നുരണ്ട് പടികൾ കൂടി പണിതുയർത്തുന്നു.
ആ പടികളുടെ മധ്യഭാഗത്ത് കത്തോലിക്കാദേവാലയങ്ങളിൽ, കൂദാശ ചെയ്ത് ക്രിസ്തുവിന്റെ തിരുശരീരമാക്കിത്തീർത്ത അപ്പം - ബലിവസ്തു - സൂക്ഷിക്കുന്ന 'സക്രാരി' സ്ഥിതി ചെയ്യുന്നു.
സക്രാരിയുടെ പിന്നിൽ ക്രിസ്തുവിന്റെ ഒരു ക്രൂശിതരൂപവും ഉണ്ടായിരിക്കും.
ദിവ്യപൂജയുടെ സമയത്ത് കത്തിക്കാനുളള മെഴുകുതിരികൾ വഹിക്കുന്ന അലങ്കരിച്ച മെഴുകുതിരിക്കാലുകളും പൂപ്പാത്രങ്ങളുംകൊണ്ട് പീഠത്തിലെ പടികൾ ഭംഗിയായി ക്രമപ്പെടുത്തിയിരിക്കുന്നു.
ഇതിന്റെയെല്ലാം പിന്നിലായി.
ദേവാലയത്തിന്റെ മുഴുവൻ വീതിയിലും മച്ചുവരെ ഉയരത്തിലും വർണപ്പകിട്ടാർന്ന ശില്പങ്ങളും വിചിത്രവേലകളും ചേർന്ന ഒരു പശ്ചാത്തലം ഉണ്ടായിരിക്കും.
അതതു ദേശങ്ങളിലെ വിശ്വാസികൾ പ്രത്യേകമായി ബഹുമാനിക്കുന്ന വിശുദ്ധൻമാരുടെ രൂപങ്ങളും ചില ബലിപീഠങ്ങളിൽ വയ്ക്കാറുണ്ട്.
അകത്തോലിക്കാ ദേവലായങ്ങളിലെ, പ്രത്യേകിച്ചും നവീകൃത സഭകളുടെ ദേവാലയങ്ങളിലെ, ക്രമീകരണം വ്യത്യസ്തമാണ്.
അവിടെ സക്രാരിയും ക്രൂശിതരൂപവും ഇല്ല.
മെഴുകുതിരിക്കാലുകൾ ഇല്ല.
ക്രിസ്തുവിന്റെ രക്ഷാവ്യാപാരത്തിന് ഉപാധിയായി സ്വീകരിച്ച കുരിശുമരണത്തെ അനുസ്മരിപ്പിക്കുന്ന ഒരു കുരിശുമാത്രമായിരിക്കും അവിടെ സ്ഥാപിച്ചിരിക്കുക.
അൾത്താരഫലകങ്ങൾ തലശ്ശേരി സേക്രഡ് ഹാർട്ട് കോൺവെന്റ് ചാപ്പലിലെ അൾത്താര
അൾത്താരയുടെ പശ്ചാത്തലമായുള്ള കലാശില്പത്തെയാണ് അൾത്താരഫലകം (Altar Piece) എന്നു പറയുന്നത്.
മധ്യകാല യൂറോപ്പിലെ കലാചാതുരിയുടെ സത്ത ഇന്നും നിലനിർത്തിപ്പോരുന്നത് അക്കാലത്തു പണിയപ്പെട്ട ദേവാലയങ്ങളിലെ അൾത്താരയുടെ വശങ്ങളിലും പിന്നിലുമായി പണിതുയർത്തിയിട്ടുള്ള വർണോജ്ജ്വലങ്ങളും ചിത്രാങ്കിതങ്ങളുമായ തട്ടികളും ഭിത്തികളുമാണ്.
പല നിരകൾ വിജാഗിരികൊണ്ട് ഘടിപ്പിച്ച് മടക്കുകയും നിവർത്തുകയും ചെയ്യത്തക്കവണ്ണം പണിതുയർത്തി അവയിൽ ക്രിസ്തുവിന്റെ ജീവിതത്തിലെ സംഭവങ്ങളോ വിശുദ്ധൻമാരുടെ രൂപങ്ങളോ ലതാവിന്യാസങ്ങളോടെ മനോഹരമായി വരച്ച് മോടിപിടിപ്പിച്ചിരിക്കും.
ഇവ ആകർഷകങ്ങളും ഉന്നതനിലവാരം പുലർത്തുന്നവയുമായിരിക്കും.
ഹോളൻഡിലെ സെന്റ് ബവോൺ ദേവാലയത്തിലെ അയ്ക് വാൻ ജാൻ വരച്ച അൾത്താരഫലകങ്ങൾ ഇതിനുദാഹരണമാണ്.
നവോത്ഥാന കാലഘട്ടത്തോടെ യൂറോപ്പിലാകെ ഉണ്ടായ പരിവർത്തനങ്ങൾ അൾത്താരഫലകങ്ങളിലും പ്രകടമായി ക്കാണുന്നു.
നിരവധി ഫലകങ്ങൾ എന്നതിനുപകരം ഉത്തരോത്തരം ഉയർന്ന രണ്ടോ മൂന്നോ ഫലകങ്ങൾ മതിയെന്നായി.
അവയിൽ നവോത്ഥാന സങ്കല്പങ്ങൾക്കനുസൃതമായ സങ്കേതങ്ങളിൽ രചിക്കപ്പെട്ട ചിത്രങ്ങളും മറ്റ് അലങ്കാരങ്ങളും സ്ഥാനം പിടിച്ചു.
എന്നിരുന്നാലും വിശുദ്ധ ബലിപീഠത്തിന്റെ പരിശുദ്ധിക്കും ആകർഷകതയ്ക്കും ഉടവുതട്ടാതെയും, ഭക്തിനിർഭരമായ അന്തരീക്ഷത്തെ നിലനിർത്തുന്നതിന്നുതകുന്ന വിധത്തിലുമുള്ള രചനാശൈലികളും വർണസങ്കരങ്ങളുമാണ് ഉപയോഗിച്ചുവന്നത്.
ഇന്ന് അൾത്താരഫലകങ്ങൾ അൾത്താരയ്ക്കു ഭംഗിയും എടുപ്പും തോന്നിക്കത്തക്കവണ്ണം ലോകത്തെവിടെയുമുളള കത്തോലിക്കാദേവാലയങ്ങളിൽ കണ്ടുവരുന്നുണ്ട്.
ആധുനിക കലാസങ്കേതങ്ങളുടെ വിന്യാസരീതികൾ അൾത്താരാഫലകങ്ങളെ സ്വാധീനിച്ചു തുടങ്ങിയിട്ടുണ്ട്.
അൾത്താരക്കാർഡുകൾ
വൈദികൻ ബലി അർപ്പിക്കുമ്പോൾ ചൊല്ലാനുള്ള ചില പ്രാർഥനകൾ വലിയ അക്ഷരത്തിൽ അച്ചടിച്ച് അൾത്താരയിൽ വച്ചിരിക്കും.
കൈകൾകൊണ്ട് ബലിവസ്തുക്കളെ കൈകാര്യം ചെയ്യുന്ന വൈദികന്, പ്രാർഥനപ്പുസ്തകത്തിന്റെ താളുകൾ മറിക്കാൻ ചില അവസരങ്ങളിൽ പ്രയാസം ഉണ്ടാകും.
ആ സന്ദർഭത്തിൽ ചൊല്ലാനുള്ള പ്രാർഥനകൾ ഈ കാർഡുകളിൽ അടിച്ചിരിക്കുന്നു.
അൾത്താരബാലൻ
വൈദികൻ വിശുദ്ധകർമങ്ങൾ നടത്തുമ്പോൾ സഹായി ആയി നില്ക്കുന്ന ആൾ.
വിശുദ്ധ കുർബാന ഒരു സമൂഹാരാധനാക്രമമാണ്.
ബലി അർപ്പിക്കുവാൻ ഒരു സമൂഹം ആവശ്യമാണ്.
സമൂഹത്തിന്റെ പ്രതിനിധിയായി വൈദികനെ സഹായിക്കുന്ന ആൾ എന്ന നിലയിലും ഈ അൾത്താരബാലനെ കാണാം. 'ബാലൻ' എന്ന പദം പ്രായം കുറഞ്ഞയാൾ എന്ന അർത്ഥത്തിൽ അല്ല ഇവിടെ പ്രയോഗിക്കുന്നത്.
എത്ര പ്രായമുള്ള ആൾക്കും ഈ സ്ഥാനം നല്കാവുന്നതാണ്.
ഇതരമതങ്ങളിൽ
ബലി അർപ്പിക്കുക എന്ന ചടങ്ങ് എല്ലാ വൈദിക മതങ്ങൾക്കുമുണ്ട്.
അവയുടെ വിധിക്രമങ്ങൾ ഭിന്നമായിരിക്കുമെന്നേ ഉള്ളൂ.
ഹൈന്ദവാചാര പ്രകാരമുളള ബലികർമങ്ങൾക്ക് ക്രൈസ്തവാനുഷ്ഠാനങ്ങളിലെ ബലികർമങ്ങളുമായി സാദൃശ്യമില്ല.
എന്നാൽ പുരാതന യഹൂദദേവാലയങ്ങളിലെ യാഗക്രമങ്ങൾക്കു വൈദികകാലത്തെ ഹൈന്ദവ ക്രമങ്ങളുമായി പല അംശങ്ങളിലും സാജാത്യം കാണുവാൻ കഴിയും.
ബലിപീഠനിർമിതിയുടെ വിവിധാംശങ്ങളെക്കുറിച്ച് പഴയനിയമ ഭാഗത്തു കാണുന്ന വിശദീകരണങ്ങളിൽ ഈ സാജാത്യം ഏറെക്കുറെ വ്യക്തമാകുന്നുണ്ട്.
രക്തരഹിത ബലിയുടെ കാലം ആരംഭിക്കുന്നത് ക്രിസ്തുവിനു ശേഷമാണ്.
ക്രൈസ്തവാചാരപ്രകാരം അനുഷ്ഠിക്കപ്പെടുന്ന കുർബാന എന്ന ബലി രക്തരഹിത ബലിയാണ്.
അവിടെ രക്തത്തിന്റെ സ്ഥാനം വീഞ്ഞിനും മാംസത്തിന്റെ സ്ഥാനം ഗോതമ്പ് അപ്പത്തിനും കൊടുത്തിരിക്കുന്നു.
അവയെ പുരോഹിതൻ തന്നിൽ നിക്ഷിപ്തമായിട്ടുള്ള പൌരോഹിത്യത്തിന്റെ അധികാരം ഉപയോഗിച്ച് രക്തമാംസങ്ങളായി അവരോധിക്കുന്നു.
എങ്കിലും ബലിരക്തരഹിത ബലിയായി ത്തന്നെ അവശേഷിക്കുന്നു.
ഇക്കാരണത്താൽ ഇന്നത്തെ ഹൈന്ദവബലിയും ക്രൈസ്തവ ബലിയും തമ്മിൽ യാതൊരു സാദൃശ്യവുമില്ല.
ഹൈന്ദവരുടെ ബലിക്കല്ലുകൾക്കു ക്രൈസ്തവരുടെ ബലിപീഠങ്ങളുമായും സാദൃശ്യമില്ലാത്തതിന്റെ കാരണവും ഇതിൽനിന്നു വ്യക്തമാകുന്നു.
ചിത്രശാല കുഴിക്കാട്ടുശ്ശേരിയിലെ ഹോളി ഫാമിലി കോൺവെന്റ പള്ളിയുടെ അൾത്താര അൾത്താരയിൽ ഓസ്തി സൂക്ഷിക്കുന്ന സ്ഥലം ബലി പീഠം
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അൾത്താര എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അൿബർ ഹൈദരി ഇംഗ്ലീഷ് വിലാസം https://ml.wikipedia.org/wiki/Akbar_Hydari
ഇന്ത്യൻ ഭരണതന്ത്രജ്ഞൻ.
ഹൈദരാബാദ് നാട്ടുരാജ്യത്തിന്റെ നവീനശില്പിയെന്നറിയപ്പെടുന്ന സർ അക്ബർ ഹൈദരി ബോംബെയിലെ ഒരു വർത്തകകുടുംബത്തിൽ 1869 നവംബർ 8-ന് ജനിച്ചു.
ജഡ്ജിയും വിദ്യാഭ്യാസവിചക്ഷണനുമായിരുന്ന ബദറുദ്ദീൻ തയാബ്ജി ഹൈദരിയുടെ മാതുലനായിരുന്നു.
17-ാമത്തെ വയസ്സിൽ ബോംബെ സെന്റ് സേവ്യേഴ്സ് കോളജിൽനിന്നും ബി.എ. ബിരുദമെടുത്തു.
ഇംഗ്ലീഷ് , ലത്തീൻ, ഉർദു , പേർഷ്യൻ എന്നീ ഭാഷകളിലും ചരിത്രം , നിയമം, ധനശാസ്ത്രം എന്നീ വിഷയങ്ങളിലും അവഗാഹം നേടി.
അഭിഭാഷകനാകാനാഗ്രഹിച്ച ഹൈദരി 1888-ൽ ഇന്ത്യാ ഗവൺമെന്റിന്റെ ധനകാര്യവകുപ്പിൽ സേവനമാരംഭിക്കുകയും 1901-ൽ മദിരാശി സംസ്ഥാനത്തിലെ ഡെപ്യൂട്ടി അക്കൌണ്ടന്റ് ജനറലായി നിയമിതനാവുകയും ചെയ്തു.
ഒരു ഇന്ത്യക്കാരന് ആ ഉദ്യോഗം ലഭിക്കുന്നത് ആദ്യമായിട്ടായിരുന്നു.
1905-ൽ ഹൈദരി ഹൈദരാബാദിൽ ധനകാര്യം, റെയിൽവേ, എന്നീ വകുപ്പുകളുടെ ഭരണം ഏറ്റെടുത്തു.
അക്കൌണ്ടന്റ് ജനറൽ, ധനകാര്യസെക്രട്ടറി, ആഭ്യന്തര വകുപ്പുസെക്രട്ടറി എന്നീ നിലകളിലെല്ലാം (1905-20) ഇദ്ദേഹം ഹൈദരാബാദിനെ സേവിച്ചു.
1893-ൽ ആമിനാ തയാബ്ജിയെ ഹൈദരി വിവാഹം കഴിച്ചു.
പർദാസമ്പ്രദായം ഉപേക്ഷിക്കാൻ നേതൃത്വം നല്കിയ ഒരു സ്ത്രീയായിരുന്നു ആമിന.